Kéziratok és nyomtatványok egy marosvásárhelyi kereskedőház boltozatából
Orbán János, előszó, szövegkiadás, Lymbus, 2015
A marosvásárhelyi Sáros utca 1. szám földszinti terem boltozatában talált írott és nyomtatott papírhulladékról: a leletek sajátos betekintést engednek a házat építtető örmény kereskedő, Csiki Márton családjának hétköznapjaiba. Az emlékek nemcsak a család tárgykultúrájára, de íráshasználatára és részben olvasási szokásaira is utalnak, hiszen a kétszáz éves limlom tekintélyes hányadát teszi ki az írott és nyomtatott papírhulladék. Az írás ezt az anyagot mutatja be, különös tekintettel a szinte teljes épségben előkerült világi tárgyú ponyvákra, illetve a közköltészet néhány további emlékére. A függelékben betűhív átírásban a két világi ponyva teljes anyaga, a két kéziratos köszöntővers és a bizonytalan értelmezésű szerelmes vers.